CELEX: C2005/330/02
Language: sl
Date: 2005-12-24 00:00:00
Title: Sodba Sodišča (tretji senat) z dne  27. oktobra 2005  v zadevi C-158/03: Komisija Evropskih skupnosti proti Kraljevini Španiji (Svoboda ustanavljanja — Svoboda opravljanja storitev — Javni razpisi, ki jih je objavil Nacionalni inštitut za zdravje — Zdravstvene storitve respiratornih terapij na domu — Pogoj za udeležbo — Merila za ocenjevanje — Načelo prepovedi diskriminacije)

24.12.2005   
            
            
               SL
            
            
               Uradni list Evropske unije
            
            
               C 330/1
            
         
      SODBA SODIŠČA
   
   (tretji senat)
   z dne 27. oktobra 2005
   v zadevi C-158/03: Komisija Evropskih skupnosti proti Kraljevini Španiji (1)
   
   (Svoboda ustanavljanja - Svoboda opravljanja storitev - Javni razpisi, ki jih je objavil Nacionalni inštitut za zdravje - Zdravstvene storitve respiratornih terapij na domu - Pogoj za udeležbo - Merila za ocenjevanje - Načelo prepovedi diskriminacije)
   (2005/C 330/02)
   Jezik postopka: španščina
   V zadevi C-158/03, zaradi tožbe zaradi neizpolnitve obveznosti na podlagi člena 226 ES, vložene 7. aprila 2003, Komisija Evropskih skupnosti, (zastopnika: G. Valero Jordana in K. Wiedner) proti Kraljevini Španiji, (zastopnik: S. Ortiz Vaamonde) je Sodišče (tretji senat) v sestavi A. Rosas (poročevalec), predsednik senata, J. Malenovský, J.-P. Puissochet, S. von Bahr in U. Lõhmus, sodniki, generalna pravobranilka: C. Stix-Hackl, sodni tajnik: M. Ferreira, glavna administratorka, 27. oktobra 2005 razglasilo sodbo, katere izrek se glasi:
   
               1.
            
            
               Kraljevina Španija s tem, da je v razpisno dokumentacijo za javno naročilo zdravstvenih storitev respiratornih terapij na domu in drugih tehnik pomoči pri dihanju vključila, prvič, pogoj za udeležbo, ki podjetje, ki je ponudnik, zavezuje, da ima ob predložitvi ponudbe javno dostopen poslovni prostor v glavnem mestu province, v kateri se bo storitev opravljala, in, drugič, merila za ocenjevanje ponudb, ki z dodelitvijo dodatnih točk upoštevajo to, da ob predložitvi ponudbe obstajajo obrati za proizvodnjo, shranjevanje in polnjenje jeklenk kisika, ki se glede na okoliščine primera nahajajo v Španiji ali manj kot 1.000 kilometrov od zadevne province, ali javno dostopni poslovni prostori v njenih drugih določenih mestih, in ki dajejo v primeru, da več ponudb doseže enako število točk, prednost podjetju, ki je že prej opravljalo zadevno storitev, ni izpolnila svojih obveznosti iz člena 49 ES.
            
         
               2.
            
            
               V preostalem se tožba zavrne.
            
         
               3.
            
            
               Kraljevini Španiji se naloži plačilo stroškov.
            
         
      (1)  UL C 135, 7.6.2003.